Document ID: /roh_data/filtered/fineweb-2-filterrobots_roh.jsonl.gz/25706

La finamira communabla da la collavuraziun da la Pro Juventute e Google duai esser, da sustegnair uffants e giuvenils per ch’els possian utilisar novas medias a moda cumpetenta e responsabla. Il tema da la cumpetenza mediala e ina part integrala dal nov plan d’instrucziun 21, il link avra en ina nova fanestra.
Nov test per eruir cumpetenza mediala
Per pudair promover e sustegnair il diever medial sviluppescha la Pro Juventute ensemen cun la Scol’auta da pedagogia da Sviz in nov test online. Cun l'agid dal test duai vegnir eruida la cumpetenza mediala da scolaras e scolars.
Sin basa dals resultats pon scolastas e scolasts lura adattar lur instrucziun. Il test da cumpetenza mediala duai probablamain esser accessibels a partir da l’atun 2016 e gratuitamain, scriva la Pro Juventute.
Quants daners che culan en la scolaziun d'uffants e giuvenils n'han las duas organisaziun betg publitgà. Dapi il 2012 porscha la Pro Juventute curs davart la cumpetenza da medias. Gia 1'500 curs èn vegnids realisads ils ultims 3 onns.
RR novitads 11:00